Paterna triplica les visites turístiques a les coves gràcies a l'interés per la pel·lícula d'Almodóvar
10/02/2020

# Paterna triplica les visites turístiques a les coves gràcies a l'interés per la pel·lícula d'Almodóvar

[![Paterna triplica les visites turístiques a les coves gràcies a l'interés per la pel·lícula d'Almodóvar](/images/noticias/2020/02/cuevas-paterna-gr.jpg)](/images/noticias/2020/02/cuevas-paterna-gr.jpg)

10.02.2020

Des que s'inaugurara l'exposició permanent el passat 15 de gener, mig miler de persones l'han visitada, i quasi 800 han realitzat les rutes guiades que van començar a realitzar-se en 2019

Paterna ha triplicat el nombre de visites turístiques des de la inauguració de l'exposició monogràfica de la pel·lícula “Dolor i Gloria” del director manxec Pedro Almodóvar, aconseguint quasi 800 visitants en menys d'un mes.  
  
Paterna ha convertit així l'escenari de “Dolor i Gloria” en un reclam turístic amb un gran potencial. Les coves, declarades Bé d'Interés Cultural, han sigut un dels atractius l'Ajuntament va promocionar en Fitur 2020, i es preveu que l'interés siga creixent gràcies a la projecció internacional que el film d'Almodóvar, candidat a un Óscar, ha aconseguit.  
  
Les rutes guiades, que es realitzen des d'abril de 2019, recorren els escenaris triats per Almodóvar per a la seua última pel·lícula, i han tingut un gran acolliment, no sols entre els veïns i veïnes del municipi, sinó entre persones d'altres localitats interessades a conéixer més sobre la singularitat d'aquestes edificacions i el seu entorn. A més de les 800 persones que ja les han realitzades, hi ha altres 200 ja inscrites per a realitzar-les pròximament.  
  
A més, l'interés ha sigut creixent des de la inauguració de l'exposició permanent, que completa l'oferta turística entorn de les singulars coves escenari de “Dolor i Gloria” i que ja ha sigut visitada per de 500 persones.  
  
“Des que es va estrenar la pel·lícula, són moltes les persones que han sol·licitat realitzar la ruta guiada per a grups, però la nominació als Óscar, els Premis Goya i l'exposició permanent han multiplicat l'interés, i les visites s'han triplicat en poques setmanes, confirmant l'èxit de les accions dutes a terme per l'equip de govern municipal per a promocionar Paterna i les seues coves”, ha explicat la regidora de Turisme, Cultura i Foc, Teresa Espinosa, que espera que la ciutat li de sort a Almodóvar igual que ell ens l'ha donada a nosaltres .  
  
Les visites guiades poden concertar-se cridant a l'Oficina de Turisme a l'el 96 305 31 24 mentre que l'exposició està oberta serà els dimarts i dijous de 17 a 20 hores, els dimecres i divendres d'11 a 13 hores i dissabtes i diumenges, d'11 a 13 hores.